Heliotroobililla

Heliotroobililla ehk heliotroobivärvi on üks violetsetest värvitoonidest, heliotroobi õite värvust meenutav helelilla kuni sügavlilla värvitoon. Haruldane värvinimetus, mida on kasutatud eelkõige moes tekstiilide värvuse kirjeldamiseks.

Värvust seostatakse õrnuse ja päikeselisusega, armumisega ja religioosse palvega.

 Pildid 

 Variatsioonid 
Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." soovitab heliotroobilillat (Heliotrope purple) segada lillast krapplakist, ultramariinvioletist (violet ultramarine), seepiast ja valgest, selle värvus on kahvatu hallikasvioletne.

Pantone värvikaardi toon 19-3737 Heliotrope on tumevioletne  .

Prantsuskeelne värvinimetuste portaal pourpre.com pakub heliotroobivärvi vasteks toonivahemiku sirelilillast tumevioletseni  Héliotrope. - pourpre.com.

Veebivärv Heliotrope on erk purpurlilla  .

 Kasutamine 
Värvinimetus on vanapärane ja haruldane. Kujul "heliotroop" esineb see juba 19. sajandi eesti ajalehtedes, kangavärvi tooni märkimiseks:
"[...] kunstwärwi ja trükikojas Kalda uul. nr. 2 Tartus, kõige uuemad kewade ja suwewärwid, nagu: heliotroop, reseda, Hawanna, brongs, oliw ja kreemkarwa kui ka kõiksugused moodu wärwid wäljamaa moodu järele õige odawaste saawad walmistatud."Olewik, 8. aprill 1891

Värvinimetusena tekstiilide kohta esineb 1930. aastate moesõnavarasSPORT. MOOD. KINO. Uued värvikoostised pealelõuna kleitides. - Uus Eesti, 26. juuli 1936Ringi ümber moe. - Päewaleht, 6. detsember 1936, aga ka 1960. aastatelMoepilt 1964. a. kevadel ja suvel. - Punane Täht : EKP Rakvere Rajoonikomitee ja Rakvere Rajooni RSN häälekandja, 12. mai 1964.

Heliotroobililla oli Victoria-aegses leinakombestikus üks poolleina perioodil riietuses lubatud violetsetest värvitoonidestPauline Weston Thomas. Mourning Fashion - Fashion History. - Fashion-Era.com.

 Viited 

Kategooria:Lillad värvitoonid